બનાવની જાણવા મળતી વિગતો અનુસાર બોટાદ જિલ્લાના અને પાળિયાદ તાબેના તુરખા ગામની સીમમાં સાતકડો વીર તરીકે ઓળખાતી વીડમાં તુરખા ગામે રહેતા લખા રૂપાભાઈ સાબડએ વિદેશી દારૂનો મસ મોટો જથ્થો ઉતારી વાડીના છેડે છુપાવ્યો હોવાની બાતમી રાહે મળેલ હકીકતના પગલે લોકલ ક્રાઈમ બ્રાંચના ઈન્ચાર્જ પી. આઈ. રીઝવી સહિતના સ્ટાફે રેડ કરી તપાસ હાથ ધરતા રેડમાં આવેલ ખરાબાની જગ્યામાં છુપાવી રખાયેલ વિદેશી દારૂની જુદી જુદી બ્રાંડ પાર્ટી સ્પેશ્યલ વ્હીસ્કીની ૮ પેટી (૯૬ નંગ), એપીસોડ ક્લાસીક વ્હીસ્કીની ૪૨ પેટી (૫૦૪ બોટલ) મળી આવતા કબજે લીધી હતી .